Музички шоу Први глас Србије, који се приказивао од 2010. до 2012. године у две сезоне, такође је био веома запажен. Финалисткиње прве сезоне су формирале групу Моје 3 и наступиле на Песми Евровизије, али нису прошле у финале. Водитељи емисије су били Марија Килибарда и Андрија Милошевић. Поред емисије Вече са Иваном Ивановићем, окосницу забавног програма су чинили различити ријалити програми, емисија Сурвајвор као и Радна акција. Емисија Жене је емитована у периоду од 2011. до 2014. када је скинута са програмске шеме јер се није уклапала у тадашњу програмску оријентацију телевизије. Маја Волк и Наташа Ристић су напустиле Прву, Ирена Вукотић је водила емисију Плес са звездама са Алексом Јелићем, па потом напустила телевизију Прва, а Ивана Зарић је водила емисију Тачно 9 и напустила ту ТВ кућу.